ΓΡΑΠΤΗ ΕΡΩΤΗΣΗ E-0191/03

υποβολή: Erik Meijer (GUE/NGL) προς το Συμβούλιο

(31 Ιανουαρίου 2003)

Θέμα: Η προβολή, σε συνεχώς μεγαλύτερο βαθμό, αμερικανικών κριτηρίων για να γίνει δεκτή ή να απορριφθεί ένταξη νέων κρατών μελών στην Ε Ε

1. Εξακολουθεί να πιστεύει το Συμβούλιο ότι, εκτός της Σλοβενίας, και τα άλλα κράτη που δημιουργήθηκαν στα δυτικά Βαλκάνια μετά την διάλυση της Γιουγκοσλαβικής Ομοσπονδίας πρέπει να έχουν την δυνατότητα, εάν το θελήσουν, να γίνουν μέλη της Ε Ε εφόσον πληρούν, όπως όλα ταποψήφια κράτη μέλη, τα κριτήρια της Κοπενχάγης·

2. Μπορεί να επιβεβαιώσει το Συμβούλιο ότι ο Αμερικανός ειδικός εκπρόσωπος για εγκλήματα πολέμου κ. Pierre-Richard Prosper που επισκέπτεται τώρα τα κράτη των δυτικών Βαλκανίων ζητεί από την Βοσνία-Ερζεγοβίνα και την Σερβία να παραδώσουν στο ειδικό δικαστήριο της Χάγης για την Γιουγκοσλαβία, τον πρώην πρόεδρο και τον πρώην αρχηγό του στρατού της Σερβικής Δημοκρατίας στην Βοσνία·

3. Έχει λάβει το Συμβούλιο πληροφορίες βάσει των οποίων τα αναφερόμενα στο ερώτημα 2 κράτη όχι μόνον απειλούνται με μείωση της αμερικανικής οικονομικής ενίσχυσης καιπονομεύονται οι προσπάθειές τους όταν επιδιώκουν να γίνουν μέλη διεθνών οργανισμών στους οποίους συμμετέχουν οι ΗΠΑ, αλλά — εάν δεν επιτύχουν εγκαίρως την παράδοση — δεν θα γίνουν επίσης δεκτά ως μέλη της Ε Ε·

4. Δεν συμφωνεί το Συμβούλιο με την άποψή μου ότι, η καταδίκη εγκληματιών πολέμου, όσο και εάν είναι ευκταία, δεν αποτελεί προϋπόθεση εξαιρέσεως από την δυνατότητα ένταξης στην Ε Ε, που μπορεί να επιβληθεί από κράτος εκτός της Ε Ε·

5. Έχει διαπιστώσει το Συμβούλιο ότι οι ΗΠΑ έχουν ήδη παρέμβει στην ένταξη νέων κρατών μελών στην Ε Ε και τούτο ασκώντας πίεση, κατά παρέκκλιση από την ακολουθούμενη πορεία, για μιά ταχεία και άνευ όρων ένταξη της Τουρκίας·

6. Κατά ποιον τρόπο διαθέτουν οι ΗΠΑ την αρμοδιότητα βάσει της οποίας δίδεται η εντύπωση ότι είναι οι μόνες που έχουν το δικαίωμα να αποφασίζουν ποιά νέα κράτη θα ενταχθούν στην Ε Ε·

7. Έχετε την πρόθεση να γνωστοποιήσετε στις ΗΠΑ ότι η ένταξη νέων κρατών μελών αποτελεί κοινή αρμοδιότητα μόνον της ίδιας της Ε Ε, των κρατών μελών της και τωνποψήφιων κρατών μελών, και επ' ουδενί δυνάμεων που βρίσκονται εκτός Ευρώπης·

Πηγή: Ολλανδική έκδοση της ημερήσιας εφημερίδας Metro, της 20.1.2003.

Απάντηση

(21 Ιουλίου 2003)

1. Η ευρωπαϊκή προοπτική των χωρών των Δυτικών Βαλκανίων (εν δυνάμειποψήφιες προς ένταξη χώρες) επιβεβαιώθηκε στη Σύνοδο Κορυφής του Ζάγκρεμπ το Νοέμβριο του 2000, βάσει των συμπερασμάτων του Ευρωπαϊκού Συμβουλίου της Φέιρα της 19ης — 20ής Ιουνίου 2000. Το Ευρωπαϊκό Συμβούλιο της Κοπεγχάγης της 12ης — 13ης Δεκεμβρίου 2002πενθύμισε πρόσφατα τα κριτήρια προσχώρησης που όρισε το Ευρωπαϊκό Συμβούλιο της Κοπεγχάγης τον Ιούνιο του 1993 και επιβεβαίωσε την ευρωπαϊκή προοπτική των χωρών των Δυτικών Βαλκανίων.

2. Η Ευρωπαϊκή Ένωση αποδίδει μείζονα σημασία στην παράδοση του Radovan Karadjic, του Ratko Mladic και του στρατηγού Gotovina στο Διεθνές Ποινικό Δικαστήριο για την Πρώην Γιουγκοσλαβία. Όσον αφορά τη θέση των ΗΠΑ, ο Αξιότιμος κ. Βουλευτής θα πρέπει να απευθύνει απ' ευθείας την ερώτησή του στις αρμόδιες αρχές.

3. Το Συμβούλιο γνωρίζει ότι το αμερικανικό Κογκρέσο εισήγαγε ειδική ρήτρα στη νομοθεσία περί εξωτερικής βοήθειας για το 2003, βάσει της οποίας παγώνει κατ' ουσίαν η βοήθεια ύψους 110 εκατομμυρίων δολαρίων προς τη Σερβία έως τις 15 Ιουνίου. Η αναστολή αυτή θα αρθεί όταν ο Υπουργός Εξωτερικών κ. Colin Powell ενημερώσει το Κογκρέσο ότι η Σερβία συμμορφώθηκε προς τους όρους συνεργασίας με το Διεθνές Ποινικό Δικαστήριο για την Πρώην Γιουγκοσλαβία.

4. Το Συμβούλιο αγνοεί εάν ο Πρέσβυς κ. Prosper διατύπωσε απειλές για την τυχόν ένταξη των χωρών αυτών στην ΕΕ, αλλά γνωρίζει ότι οι Ηνωμένες Πολιτείες αποδίδουν μεγάλη σημασία στο να διατυπωθεί το ίδιο μήνυμα από τις ΗΠΑ και την ΕΕ σχετικά με την πλήρη συνεργασία με το Διεθνές Ποινικό Δικαστήριο για την Πρώην Γιουγκοσλαβία.

Το Συμβούλιο επαναλαμβάνει ότι όλες οι χώρες και τα μέρη της περιοχής των Δυτικών Βαλκανίων πρέπει να συνεργαστούν πλήρως με το Διεθνές Ποινικό Δικαστήριο για την Πρώην Γιουγκοσλαβία, πράγμα που είναι ουσιαστικό για τα περαιτέρω βήματα προς την ΕΕ.

Τέλος, το Συμβούλιο θα ήθελε να τονίσει για τον Αξιότιμο κ. Βουλευτή ότι οι αιτήσεις προσχώρησης στην Ευρωπαϊκή Ένωση εξετάζονται αποκλειστικά δυνάμει των όρων που περιέχονται στο άρθρο 49 της Συνθήκης για την Ευρωπαϊκή Ένωση όπου κατοχυρώνεται η αρχή της αυτονομίας στη λήψη αποφάσεων από την Ευρωπαϊκή Ένωση.